OpenLLM-France/wikimedia huggingface dataset:
# Sweet Home 3D

Sweet Home 3D ingeniaritzako, arkitekturako eta eraikuntzako CAD editore bat da, GNU General Public License lizentziapean banatzen dena. Etxebizitza baten altzariak 2D plano batean diseinatzeko, eta 3D aurretiko bista bat ikusi ahal izateko editorea da.

## Ezaugarriak

Javan garatuta, Java Web Start aplikazio baten formularioan dago eskuragarri programa. Aplikazio honek Java Virtual Machine aurreinstalatuta edukitzea eskatzen du, edo Java makina birtual bat duen aplikazio bat izatea (erabiltzaileari Java propio bat instalatzea saihesteko).
Software hau edozein plataformatan exekutatzen da Java makina birtual batekin eta Java 3D liburutegiarekin. Horri esker, Mac OS X, Windows, Linux eta Solaris sistemetan funtziona dezake.
2005ean sortu zen software hau aldizka eguneratzen da. Sweet Home 3D-rekin honako hau egin daiteke:
* Etxebizitza baten paretak eta gelak marraztu ahal izatea, artxibo huts batetik, edo dagoen plano baten gainetik, solairu batean edo gehiagotan.
* 3D modeloak inportatzea (adibidez, altzariak) eta webean pertsonalizatzea edo deskargatu ahal izatea.
* Altzarien neurriak, orientazioa, goratzea, koloreak eta ehundurak aldatzea.
* Bideo bat sortzea 3Dko ikuspegi birtualetik.
* Irudi fotoerrealistak sortzea eguneko orduaren eta planoko iturri argitsuen arabera.
* Zenbait ate, leiho eta objektu irekitzea (pianoa, komoda...)
* PDFak, bit-mapako irudiak edo irudi bektorialak, bideoak eta 3D fitxategiak inprimatzea eta esportatzea, fitxategi estandarren formatuan.
* 29 hizkuntza desberdin aukeratu ahal izatea Sweet Home 3D erabiltzaile-interfazerako eta laguntzarako.

## Baldintza teknikoak

Sweet Home 3D Windows 98tik Windows 10era, Mac OS X 10.4 (Tiger)/macOS 11 (Big Sur), hainbat Linux eta Solaris sistematan exekutatu daiteke. Erabiliko duen ekipoak gutxienez prozesadore bat izan behar du 400 MHz-ekoa eta 256 MBko txartel grafiko bat bere kontroladore eguneratuarekin.

## Argazkiak

* Programa
* 3D Argazkia
* 3D Argazkia
* Programa

## Plug-inak

Sweet Home 3Dren ezaugarriak handitu egin daitezke plugininei esker, Javan programatzen duen edonork garatu ahal izango ditu pluginak.
Plugin bat Sweet Home 3Dren Plugins karpetan biltegiratutako SH3P fitxategi bat da. Karpeta honetan SH3P fitxategi bat instalatzeko, klik bikoitza egin beharko da fitxategi honen gainean (Windows eta Mac OS X). Linuxen, SH3P fitxategia kopiatu beharko da erabiltzaile-karpetako .eteks/sweethome3d/plugins azpidirektorioan, klik bikoitza ez badabil.
Plugina instalatuta dagoenean, Sweet Home 3D berriabiatu egin beharko da, menuko elementu berriak eta/edo plugin botoi berriak ager daitezen. Adibidez, etxe bat biratzeko pluginak bi elementu gehitzen dizkio plano menuari, planoko elementu guztiak erlojuaren orratzen noranzkoan edo alderantziz biratu ahal izateko.

## Kanpo estekak

* http://www.sweethome3d.com/es/userGuide.jsp
* Datuak: Q1685508
* Multimedia: Sweet Home 3D / Q1685508
# Sweet Home (Arkansas)

Sweet Home Ameriketako Estatu Batuetako erroldak esleitutako leku bat da. Pulaski konderrian dago, Arkansas estatuan. 712 biztanle ditu, 10,544529 kilometro koadroko azaleran banatuta.

## Ikus, gainera

* Pulaski konderria

## Kanpo estekak

* Datuak: Q1899121
# Tamazula de Gordiano (udalerria)

Tamazula de Gordiano Mexikoko udalerri bat da. Jalisco estatuan kokatua dago. 2010ean 37.986 biztanle zituen 1.363,68 km²ko azaleran. Herriburua [[Tamazula de Gordiano (Tamazula de Gordiano)|Tamazula de Gordiano]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20286192
* Multimedia: Tamazula de Gordiano Municipality / Q20286192
# Tambacounda

Tambacounda Senegalgo hiria da, izen bereko departamenduko eta eskualdeko hiriburua. Herrialdearen ekialdean dago, Sahelgo ordokietan eta Dakarretik 400 kilometrotara. 2007an 78.800 biztanle zituen.

## Herri eta hiri senidetuak

* Bondy (Frantzia)
* La Roche-sur-Yon (Frantzia)

## Kanpo estekak

* Datuak: Q977305
* Multimedia: Tambacounda / Q977305
# Tamazula (udalerria)

Tamazula Mexikoko udalerri bat da. Durango estatuan kokatua dago. 2010ean 26.368 biztanle zituen 5.773,25 km²ko azaleran. Herriburua [[Tamazula de Victoria (Tamazula)|Tamazula de Victoria]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2786025
* Multimedia: Tamazula Municipality / Q2786025
# Tamași

Tamași Errumaniako udalerri bat da, Bacău konderrian. 2.885 biztanle ditu, 12,53 kilometro koadroko azaleran banatuta.

## Herriak

Udalerrian honako herriak daude:
Tamași $^{(en)}$ Chetriș $^{(en)}$ Furnicari $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1085967
# Tambacounda (eskualdea)

Tambacounda, lehenago Sénégal Orientale deitua, Senegalgo 14 eskualde administratiboetako bat da, denetan zabalena. Herrialdearen hego-ekialdean dago. Malirekin du muga ekialdean eta Ginearekin hegoaldean. 42.706 kilometro koadroko eremua du, eta 2013an 681.310 biztanle zituen. Hiriburua Tambacounda da.
2008an Kédougou departamendua Tambacoundatik banandu zen eskualde bereizia izateko.

## Departamenduak

* Bakel departamendua
* Goudiry departamendua
* Koumpentoum departamendua
* Tambacounda departamendua

## Kanpo estekak

* Datuak: Q848554
* Multimedia: Tambacounda Region / Q848554
# Tamaulipas

Tamaulipas Mexikoko 31 estatu federaletako bat da, herrialdearen ipar-ekialdean dagoena. Iparraldean AEBetako Texas estatuarekin du muga, mendebaldean Nuevo Leónekin, hegoaldean Veracruz eta San Luis Potosírekin eta ekialdean Mexikoko golkoarekin. 80.175 kilometro koadroko eremua hartzen du, eta 3.268.554 biztanle zituen 2010ean. Estatuko hiriburua Ciudad Victoria da. Reynosa, Matamoros, Nuevo Laredo, Ciudad Mante eta Tampico hiriak ere aipagarriak dira.

## Erreferentziak

* 1 2 Macmillan, Palgrave, The Statesman's Yearbook 2017: The Politics, Cultures and Economies of the World, 823. orrialdea, Macmillan Publishers, books.google.es

## Kanpo estekak

* Datuak: Q80007
* Multimedia: Tamaulipas / Q80007
# Tamazulápam del Espíritu Santo (udalerria)

Tamazulápam del Espíritu Santo Mexikoko udalerri bat da. Oaxaca estatuan kokatua dago. 2010ean 7.362 biztanle zituen 97,03 km²ko azaleran. Herriburua [[Tamazulápam del Espíritu Santo (Tamazulápam del Espíritu Santo)|Tamazulápam del Espíritu Santo]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7680989
* Multimedia: Tamazulápam del Espíritu Santo Municipality / Q7680989
# Tamazunchale (udalerria)

Tamazunchale Mexikoko udalerri bat da. San Luis Potosí estatuan kokatua dago. 2010ean 96.820 biztanle zituen 354,18 km²ko azaleran. Herriburua [[Tamazunchale (Tamazunchale)|Tamazunchale]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20261184
# Tambarón

Tambarón edo Pico Tambarón 2102 m-ko mendia da, Gistredo mendilerroan (Espainia) kokatuta dagoena, Omaña eta Bierzo eskualdeen eta Duero eta Miño arroen arteko mugan. Ekialdeko isurialdean, itsas mailatik 1800 metro ingurura, Omaña ibaiak du iturria. Tambarón mendira igo zaitezke oinez Colinas del Campo, Salientes edo ipar isurialdetik edo Fasgarretik. Murias de Paredesetik abiatzen den Fuentes de Omañako ibilbideak Tambarón-en magala inguratzen du.

## Kanpo estekak

* (Gaztelaniaz)Tambarónera igotzeko ibilbidea
* Datuak: Q5394098
* Multimedia: Tambarón / Q5394098
# Termitomyces

Termitomyces Lyophyllaceae familiako onddo basidiomizetoen genero bat da. 30-40 espezie sartzen dira genero honetan eta guztiak termiten menpekoak bizirik irauteko. Termiten subfamilia baten elikagai-iturri dira, Macrotermitinae familiarena hain zuzen ere, eta hauek sinbiosi harremanean egoten dira genero honetako onddoekin. Sinbiosi hau Atta inurrien eta Attamycetes onddoen arteko sinbiosiaren oso antzekoa da. Genero honetako espezie guztiek arrosa koloreko esporak eta sustrai-formako zurtoin luzanga dute, termita-habiarekin zuzenean lotuta dagoena.

## Ezaugarriak

Onddo hauek jangarriak dira eta munduko onddo jangarririk handiena genero honetakoa da, Termitomyces titanicus onddoa. Onddo hau Afrika Mendebaldekoa eta Zambiakoa da eta bere kapelak metro bateko diametroa du.

## Sukaldaritza-erabilera

Genero hau oso ohikoa da Indiako Goa estatuan. Abuztu hasieran, bi aste inguruz, baserritar taldeak Goako errepideetan ibiltzen dira, eskuz bildutako perretxiko horiek saltzen. "Tonak" izeneko saltsarekin prestatzea oso ohikoa da.
Termitomyces onddoen kantitate handiak ekoiztea oso zaila da, eta, beraz, oso garestiak dira.

## Erreferentziak

* ↑ Copeland, Jack. (2017-01-26). «Tunny: Hitler’s biggest fish» The Turing Guide (Oxford University Press) (Noiz kontsultatua: 2023-04-30).
* ↑ (Ingelesez) Mueller, Ulrich G.; Gerardo, Nicole M.; Aanen, Duur K.; Six, Diana L.; Schultz, Ted R.. (2005-12-01). «The Evolution of Agriculture in Insects» Annual Review of Ecology, Evolution, and Systematics 36 (1): 563–595. doi:10.1146/annurev.ecolsys.36.102003.152626. ISSN 1543-592X. (Noiz kontsultatua: 2023-04-30).
* ↑ Petrović, Predrag. (2022-05-31). «Toxic components and toxicology of wild mushrooms» Wild Mushrooms (CRC Press): 369–413. ISBN 978-1-003-15258-3. (Noiz kontsultatua: 2023-04-30).

## Kanpo estekak

* Datuak: Q2382732
* Multimedia: Termitomyces / Q2382732
# Termo

Termo edo Dewar edalontzia isolamendu termikoa gordetzeko oso ondo ixten den ontzia da. Beroa transmititzeko hiru modu daude: kondukzioa, konbekzioa eta erradiazioa. Kondukzioa eta konbekzioa gerta ez daitezen, termoek geruza bikoitza dute, eta geruza bi horien artean hutsa dago. Erradiazioa ekiditeko termoaren barnealdea material isolatzaile batekin estaltzen da; horrela, uhin elektromagnetikoak islatu egiten dira eta beroa barruan gertatzen da.

## Historia

Termoa Sir James Dewarrek asmatu zuen 1892an. Dena dena, lehendabiziko termo komertzialak 1904an egin ziren Thermos GmbH konpainia alemanarraren eskutik. Thermos, grezieraz ‘beroa’ produktu berriaren eman zitzaion izena izan zen; horretarako ideien lehiaketa egin zen. Termo hitza generiko bezala onartu zen Estatu Batuetan 1963an; horren arabera markaren izena produktu generikoaren izena bihurtuta zegoen ordurako.

## Nitrogeno termo

Termo mota honek 70 x 20 zm-ko ontzi zilindrikoa da. Barruan -190 °C tenperaturaz izozten den nitrogeno likidoz beteta dago. Ontzi hauek intseminazio artifizialez oso erabiliak dira. Termo barruan nitrogenoa lurrindu egiten da eta horregatik bi hilabetetan behin nitrogenoa aldatzea komenigarria da.

## Kanpo estekak

* Datuak: Q23664
* Multimedia: Vacuum flasks / Q23664
# Termoegonkor

Material termoegonkorrak, moldatu ondoren berriz ezin bigun daitekeenak dira (material termoplastikori kontrajarria). Berotzen direnean, egiturari bere horretan eusten diote denbora batez, eta, azkenean, gehiegi berotuz gero, erre edo degradatu egiten dira. Horren arrazoia da polimeroen kate luzeak atomoen arteko loturez saretuta daudela.

## Sintesia

Polimerizazio-prozesua bi etapatan gertatu ohi da: lehenengoan, polimerizazio partziala gertatzen da, kate linealak osatuz; bigarrenean, berriz, prozesua osatzeko, molekulak elkarri lotu egiten dira, prozesuan beroa eta presioa aplikatuz. Lehenengo etapa kimika-instalazioan egin ohi da, eta bigarrena, berriz, amaitutako pieza fabrikatzeko instalazioan. Plastiko termoegonkorrak ere lor daitezke bi erretxina likidotatik abiatuta, eta kateen elkarri lotzeko erreakzioa nahastean gertatzen da (normalean katalizatzaileen eta azeleratzaileen laguntzaz).
Ontze-erreakzioa itzulezina da, eta ondorioz lortzen den plastikoa ezin da birziklatu, tenperatura handitzen bada polimeroa ez baita urtzea lortzen, degradazio-tenperaturara iristea baizik.

## Ezaugarriak

Plastiko termoegonkorrek ezaugarri onuragarriak dituzte termoplastikoekin alderatuta. Adibidez, talkarekiko, disolbatzaileekiko, gasen iragazketarekiko eta muturreko tenperaturekiko erresistentzia hobea. Desabantailen artean daude, oro har, prozesatzeko zailtasuna, ontzeko beharra, materialaren izaera hauskorra eta hura tentsiopean jartzean sendotzerik ez gertatzea.

## Material termoegonkor nagusiak

Material termoegonkorrek erabilera asko dituzte industriako hainbat arloetan. Horien artean ezagunenak hauek dira:
* Formika
* Bakelita
* Poliester erretxinak
* Poliuretanoak
* Melamina
* Urea-formaldehido aparrak
* Epoxi erretxinak
* Kautxu sintetikoa

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2020-11-21).
* ↑ Handbook of thermoset plastics. (3rd ed. argitaraldia) William Andrew 2014 ISBN 1-306-18324-3. PMC 864742805. (Noiz kontsultatua: 2020-11-21).

## Kanpo estekak

* Datuak: Q868477
* Multimedia: Thermosetting polymers / Q868477
# Taulupe Faletau

Tangaki Taulupe "Toby" Faletau (Tongatapu, 1990eko azaroaren 12a) tongatar errugbi jokalaria da, hirugarren lerroko erdiko eta hirugarren lerroko hegal postuetan aritzen dena. 2016-2022 bitartean Ingalaterrako Bath Rugbyn jokatu ondoren, Galesko Cardiff Rugbyk kontratatu zuen 2022an. 2011ko ekainaren 4an egin zuen debuta Galesko selekzioarekin, Cardiffen, Barbariansen aurka. 2023ko martxoaren 18an, ehungarren partida jokatu zuen Galesko talde nazionalarekin. Horretaz gain, British and Irish Lionsen hiru biratan parte hartu du: 2013an, 2017an eta 2021ean.

## Palmaresa
### Galesko selekzioa

* Sei Nazioen Txapelketa
** irabazlea: 2012, 2013, 2019, 2021
** Grand Slama: 2012, 2019
** Triple Crown: 2012, 2013, 2019, 2021
** Doddie Weir Cup: 2018, 2019, 2021

## Erreferentziak

* ↑ Taulupe Faletau. en.espn.co.uk (Noiz kontsultatua: 2023-5-30).
* ↑ 6 Naciones: Taulupe Faletau cumple 100 test. cordobaxv.com.ar (Noiz kontsultatua: 2023-5-30).

## Kanpo estekak

* Datuak: Q3401755
* Multimedia: Toby Faletau / Q3401755
# Taulis

Taulis (frantsesez eta ofizialki: Taulis) Katalan Herrietako udalerri bat da. Administratiboki Frantziako Ekialdeko Pirinioak departamenduan dago, Okzitania eskualdean. 2013an 51 biztanle zituen.

## Demografia
### Biztanleria

2007an Taulis udalerrian erroldatutako biztanleak 51 ziren. Familiak 28 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 8 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 61 etxebizitza zeuden, 28 familiaren etxebizitza nagusia ziren, 32 bigarren erresidentzia ziren eta 1 hutsik zegoen. Etxebizitza guzti hauek 61etxeak ziren. 28 etxebizitza nagusietatik 19 bere jabearen bizilekua ziren, 4 alokairuan okupaturik zeuden eta 5 doan lagata zeuden; 1ek gela bat zuen, 1ek bi zituen, 10 etxek hiru zituzten, 9 etxek lau zituzten eta 7 etxek bost zituzten. 19 etxek euren parking plaza propioa zuten azpian. 15 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Taulis udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 2 | 85-89 | 0 |
| 0 | 80-84 | 2 |
| 1 | 75-79 | 1 |
| 1 | 70-74 | 1 |
| 0 | 65-69 | 1 |
| 3 | 60-64 | 0 |
| 0 | 55-59 | 2 |
| 1 | 50-54 | 1 |
| 3 | 45-49 | 3 |
| 4 | 40-44 | 2 |
| 0 | 35-39 | 2 |
| 1 | 30-34 | 0 |
| 0 | 25-29 | 0 |
| 2 | 20-24 | 0 |
| 3 | 15-19 | 4 |
| 2 | 10-14 | 0 |
| 0 | 5-9 | 1 |
| 0 | 0tik 4ra | 2 |

## Ekonomia

2007an lan egiteko adina zuten pertsonak 36 ziren, horien artean 21 aktiboak ziren eta 15 inaktiboak ziren. 21 pertsona aktiboetatik 19 lanean zeuden (6 gizon eta 13 emakume) eta 2 langabezian zeuden (1 gizon eta 1 emakume). 15 pertsona inaktiboetatik 10 erretiraturik zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 1 higiezinen enpresa zen eta 1 zerbitzu enpresa zen.
2009an norbanakoentzat zegoen zerbitzu bakarra igeltseroa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1350447
* Multimedia: Taulis / Q1350447
# Taulé

Taulé (bretainieraz Taole) Bretainiako Finistère departamenduko udalerri bat da.

## Kanpo estekak

* Datuak: Q328746
* Multimedia: Taulé / Q328746
# Taumatawhakatangihangakoauauotamateaturipukakapikimaungahoronukupokaiwhenuakitanatahu

Taumatawhakatangihangakoauauotamateaturipukakapikimaungahoronukupokaiwhenuakitanatahu Zeelanda Berrian Waipukurau eta Porangahau artean kokatuta dagoen 305 metroko garaieradun mendixka baten maorierazko izena da. Esateko errazagoa izan dadin, bertakoek Taumata deitzen diote sarritan.
Bere izenaren esanahia honakoa da: "Mendixkako gaina, non Tamateak, belaun handidun gizonak, lur irensle ere baderitzonak, jaitsi, igo eta irentsi egin zituen mendiak, bere maiteari txirula jotzen zion bitartean."
Munduko toponimo luzeenaren Guinness errekorra da.

## Ikus, gainera

* Llanfairpwllgwyngyllgogerychwyrndrobwllllantysiliogogogoch

## Erreferentziak

* ↑ The Encyclopedia of New Zealand. .

## Kanpo estekak

* Datuak: Q791
* Multimedia: Taumata / Q791
# Taumante

Greziar mitologian Taumante edo Taumas (antzinako grezieraz: Θαύμας, Thaúmas, "miraria"), Gea eta Pontoren semea zen. Jatorrizko itsasoko jainkoetako bat zen. Elektra ozeanidearekin ezkondu zen, eta honekin, Iris, Harpiak, Hidaspes eta Arze izan zituen.
Taumante Irisen epiteto bat ere bada (bere koloreen ikusgarritasunagatik), baita Piritooren ezkontzara joan zen zentauro batena ere, lapitarren aurka borrokatu eta ihes egin zuena.

## Iturriak

* Hesiodo Teogonia 237, 265 eta hurrengoak
* Kalimako Hymnus in Delum 67
* Ovidio Metamorfosiak iv 479, xii 304 xiv 845

## Kanpo estekak

* Datuak: Q326767
# Taunggyi

Taunggyi (birmanieraz: တောင်ကြီးမြို့; shaneraz: ဝဵင်းတူၼ်ႈတီး; Pa-O hizkuntzaz: ဝေင်ꩻတောင်ႏကီꩻ) Myanmarko erdi-ekialdeko hiria da, Shan estatuko hiriburua. 2014an 264.804 biztanle zituen.

## Klima

Klima subtropikala du, negu lehorrekin (Cwa Köppen klima sailkapenaren arabera).
Datu klimatikoak (Taunggyi (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 27.8 | 30.0 | 33.0 | 34.3 | 34.6 | 29.6 | 28.5 | 28.8 | 28.7 | 30.2 | 30.0 | 29.2 | 34.6 |
| Batez besteko tenperatura maximoa (°C) | 23.2 | 25.0 | 27.9 | 29.3 | 26.9 | 25.0 | 24.0 | 24.0 | 24.6 | 24.7 | 23.7 | 22.6 | 25.1 |
| Batez besteko tenperatura minimoa (°C) | 8.1 | 10.0 | 13.3 | 16.3 | 17.4 | 17.8 | 17.7 | 17.6 | 17.2 | 15.8 | 12.7 | 9.2 | 14.4 |
| Erregistraturiko tenperatura minimoa (°C) | 3.9 | 5.8 | 8.5 | 11.5 | 12.7 | 16.6 | 16.4 | 16.5 | 15.7 | 10.0 | 6.0 | 3.0 | 3.0 |
| Euria (mm) | 1.0 | 5.3 | 9.6 | 47.3 | 154.7 | 116.2 | 113.1 | 174.8 | 185.4 | 133.9 | 61.6 | 7.1 | 1010.0 |
| Iturria: Norwegian Meteorological Institute ||||||||||||||

## Erreferentziak

* ↑ Myanmar: Regions, States, Major Cities & Towns - Population. citypopulation.de (Noiz kontsultatua: 2019-12-30).
* ↑ Myanmar Climate Report. Norwegian Meteorological Institute, web.archive.org (Noiz kontsultatua: 2020-1-2).

## Kanpo estekak

* Datuak: Q1075566
* Multimedia: Taunggyi / Q1075566
# Taumatina

Taumatina gozagarri natural ez-energetikoa da. Elikadura-legedian E 957 identifikazio-kodearekin izendatzen da.
Katemfeko (Thaumatococcus, Marantaceae familia) ariloetatik ateratako proteina da, Mendebaldeko Afrikako zuhaixka bat. Organismoan dietan kontsumitzen diren gainerako proteinak bezala metabolizatzen da. Erregaliza egiten du, eta, glutamatoarekin nahastuta, zaporea indartzeko erabil daiteke.

## Kanpo estekak

* Datuak: Q24775038
* Multimedia: Thaumatin / Q24775038
# Sykesville (Maryland)

Sykesville Ameriketako Estatu Batuetako inkorporatutako herri bat da. Carroll konderrian kokatuta dago, Maryland estatuan. 4.316 biztanle ditu, 4,091118 kilometro koadroko azaleran banatuta.

## Ikus, gainera

* Carroll konderrian

## Kanpo estekak

* Datuak: Q753667
* Multimedia: Sykesville, Maryland / Q753667
# Syktyvkar

Syktyvkar (komieraz/errusieraz: Сыктывкар) Ipar-mendebaldeko Errusiako hiria da, Komien Errepublikako hiriburua. Vytxegda eta Sysola ibaien bilgunean dago. 2010ean 235.006 biztanle zituen.

## Historia

Katalina II.a Errusiakoak eman zion hiri izendapena Syktyvkarri 1780. urtean.
XX. mende hasieran 6.500 biztanle inguruko hiri txikia zen. 1930. urtera arte hiriaren izena Ust-Sisolsk zen; orduan ipini zioten izen berria.
Gaur egun industria eta kultura gune handia da.

## Ekonomia

Mekanika, zur eta larru industriak, eta ontzigintza dira Syktyvkarko ekonomia jarduera nagusiak.

## Klima

Syktyvkarren klima kontinental azpiartikoa (Dfc) dute, Köppen klima sailkapenaren arabera; neguak luzeak eta oso hotzak dira eta udak laburrak eta epelak. Elurra urtean 149 egunetan izaten dute, batez beste, urriaren erditik apirilaren erdira arte. Neguan 127 cmko geruza izaten da, eta martxoan 57 cmkoa, batez beste.
Datu klimatikoak (Syktyvkar) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 3.8 | 3.8 | 13.2 | 26.7 | 31.0 | 35.3 | 34.4 | 34.6 | 27.5 | 20.4 | 10.0 | 5.2 | ' |
| Batez besteko tenperatura maximoa (°C) | -10.8 | -8.6 | -0.5 | 7.1 | 14.6 | 20.6 | 23.2 | 18.8 | 12.3 | 4.3 | -4.2 | -8.6 | 5.7 |
| Batez besteko tenperatura (ºC) | -14.2 | -12.4 | -5.1 | 1.8 | 8.5 | 14.8 | 17.5 | 13.7 | 8.1 | 1.7 | -6.8 | -11.7 | 1.3 |
| Batez besteko tenperatura minimoa (°C) | -17.8 | -16.1 | -9.3 | -2.8 | 3.3 | 9.4 | 12.4 | 9.3 | 4.7 | -0.6 | -9.5 | -15.0 | -2.7 |
| Erregistraturiko tenperatura minimoa (°C) | -46.6 | -45.4 | -38.8 | -27.3 | -15.0 | -5.0 | -0.3 | -2.1 | -8.6 | -29.6 | -43.5 | -46.0 | ' |
| Pilatutako prezipitazioa (mm) | 41 | 31 | 31 | 33 | 48 | 74 | 74 | 75 | 57 | 59 | 52 | 46 | 621 |
| Euri egunak (≥ 1 mm) | 3 | 3 | 6 | 13 | 19 | 19 | 19 | 21 | 22 | 19 | 8 | 5 | 157 |
| Elur egunak (≥ 1 mm) | 24 | 21 | 18 | 7 | 2 | 0 | 0 | 0 | 1 | 7 | 19 | 23 | 122 |
| Eguzki orduak | 20 | 64 | 125 | 185 | 254 | 278 | 278 | 200 | 103 | 49 | 22 | 9 | 1587 |
| Hezetasuna (%) | 83 | 81 | 75 | 67 | 64 | 68 | 73 | 79 | 84 | 86 | 86 | 84 | 77.5 |
| Iturria (1): pogoda.ru.net ||||||||||||||
| Iturria (2): NOAA (sun only, 1961-1990) ||||||||||||||
* Jaso duten tenperaturarik hotzena: -46,6 °C (1973ko urtarrila)
* Jaso duten tenperaturarik beroena: 35,3 °C (1963ko ekaina)
* Urtean elurra izaten duten batezbesteko egun kopurua: 153
* Urtean euria izaten duten batezbesteko egun kopurua: 122

## Senidetutako hiriak

* Cullera, .
* Debrecen, .
* Los Altos, .
* Lovetx, .
* Taiyuan, .

## Irudiak

* Armarria: Ust-Sysolsk, 1780
* Armarria: Syktyvkar, 1993

## Erreferentziak

* ↑ Euskaltzaindia. 157. araua. Europako hiriak. .
* ↑ Lur entziklopedietatik hartua.
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Lur entziklopedietatik hartua.

## Kanpo estekak

* Datuak: Q2143
* Multimedia: Syktyvkar / Q2143